Lav et referat af nedenstående tekst:

Tekst:
Fra tirsdag aften klokken 21 kan der i hele Nordjylland være meget tæt tåge. Så tæt at sigtbarheden vil være på under 100 meter. Tågen vil forsætte med at være tæt frem til onsdag morgen klokken 9. Sådan lyder et risikovarsel fra DMI. Den tætte tåge kan forårsage forøget risiko for trafikuheld. Derfor skal man også i løbet tirsdag aften og onsdag morgen køre ekstra forsigtigt og holde nøje øje med trafikken. Forvent længere transporttid Tågen kan være medvirkende til, at transporttiden kan være længere end normalt, advarer DMI. Derfor kan det være en fordel at sætte alarmen tidligere end normalt og tage hjemmefra i god tid, hvis man vil være sikker på at møde på arbejde og at få afleveret børnene til tiden. I tæt tåge er det desuden endnu vigtigere at huske at tænde for baglygterne på bilen. Ligeledes skal man også huske, at tågelygterne bag på bilen er obligatoriske i tæt tåge.

Referat:
Fra tirsdag aften og frem til onsdag morgen varsler DMI risiko for tæt tåge med sigtbarhed under 100 meter i hele Nordjylland.